Osnovna škola „Braća Bobetko“ Sisak

Marijana Cvetkovića 24

44010 Sisak

**Protokol postupanja škole u uvjetima povezanima s**

**COVID-19 pandemijom**

**(dopuna)**

U Sisku, 7. rujna 2020.

PROTOKOL POSTUPANJA USLIJED SUMNJE NA ZARAZU VIRUSOM COVID - 19

Ukoliko roditelj utvrdi da dijete ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj njuha i okusa, grlobolju, proljev, povraćanje) **ne dovodi** dijete u školu. U tom slučaju roditelj se obraća dječjem liječniku u vezi daljeg postupanja. Roditelj ima obavezu hitno telefonom obavijestiti ravnateljicu škole.

U slučaju sumnje roditelja na drugu zaraznu bolest, također se učenik/dijete ne šalje na nastavu (u školu).

Ovim Protokolom upoznajemo učitelje i ostalo osoblje sa znakovima koji upućuju na moguću zarazu COVID - 19 i daljnjim postupanjem.

Znakovi koji upućuju na moguću zarazu COVID - 19:

* povišena tjelesna temperatura mjerena pod pazuhom klasičnim toplomjerom, veća od 37,2 Celzijeva stupnja
* simptomi vezani uz dišne bolesti - kašalj, poteškoće u disanju, grlobolja
* poremećaj osjeta njuha i okusa
* proljev, povraćanje i bol u trbuhu, posebno kod manje djece

U slučaju pojave ovih znakova učitelj dovodi učenika pred sobu za izolaciju , obavještava Stručni tim škole i odmah telefonom naziva roditelja/staratelja da dođe po dijete/učenika u najkraćem mogućem vremenskom roku

* do dolaska roditelja dijete je u sobi za izolaciju pod nadzorom stručne suradnice
* stručna suradnica stavlja na sebe vizir, masku , jednokratnu pregaču, rukavice i nadzire učenika u sobi za izolaciju
* svaka od stručnih suradnica u svom uredu ima vizir, masku, rukavice i jednokratnu pregaču
* ukoliko učenik pokazuje neke od znakova COVIDA-19 klasičnim toplomjerom mjeri mu se temperatura
* Do dolaska roditelja stručna suradnica nadzire učenika.
* Učenik se može vratiti na nastavu sljedeći dan samo s potvrdom liječnika da može ići u školu

U SOBI ZA IZOLACIJU nalazit će se:

* maska za oboljelog učenika ( više komada)
* klasični toplomjer i dezinfekcijsko sredstvo, kako bi se se poslije svakog mjerenja temperature isti dezinficirao
* ležaj s dekicom, (nakon odlaska učenika, dekica se sprema u vreću za smeće i dostavlja spremačicama za pranje)
* koš zaštićen vrećom za smeće ( ako učenik bude povraćao), kanta s poklopcem
* boce s vodom od 2 dcl ako učenik bude žedan
* salvete u roli

Kod POJEDINAČNIH SLUČAJEVA razredni odjel u pravilu nastavlja s odgojno -obrazovnim radom.

Kad se kod učenika/djelatnika utvrdi zaraza COVID - 19, postupa se sukladno odluci nadležnog epidemiologa.

Za sve osobe koje su bile u BLISKOM KONTAKTU sa zaraženom osobom izriče se mjera aktivnoga zdravstvenog nadzora u samoizolaciji.

BLISKI KONTAKT se definira kao:

* udaljenost manje od dva metra od oboljele osobe ili boravak u istom zatvorenom postoru, ali dulje vrijeme, u trajanju duljem od 15 minuta (BEZ OSOBNE ZAŠTITNE OPREME (rukavice, pregača, maska, vizir)
* kontakt licem u lice s oboljelom osobom na udaljenosti manjoj od dva metra u trajanju duljem od 15 minuta ( BEZ OSOBNE ZAŠTITNE OPREME)
* dijeljenje kućanstva s bolesnikom
* izravan tjelesni kontakt s oboljelim npr. rukovanje, kašljanje na nas (BEZ OSOBNE ZAŠTITE)
* nezaštićen izravan kontakt s infektivnim izlučevinama oboljelog (dodirivanje korištenih maramica golom rukom

Bliskim kontaktom za sada ne smatra se prolazak pored ili hodanje uz oboljelu osobu.

Dokumenti i materijali koji su korišteni:

1. Upute za sprječavanje i suzbijanje epidemije COVID - 19 vezano za rad predškolskih ustanova, osnovnih i srednjih škola u školskoj godini 2020./2021. (24. 8. 2020.)
2. Upute za sprječavanje i suzbijanje epidemije COVID- 19… (20. 5. 2020.)

3. Model i preporuke za rad u uvjetima povezanim s COVID - 19 (kolovoz 2020.)

1. Prioriteti za testiranje na SARS - Cov - 2 (verzija 2.)
2. Samoizolacija - tko sve treba biti u njoj i pravila koja trebaju poštovati ukućani osobe koja je u izolaciji ([www.hzjz.hr](http://www.hzjz.hr), objavljeno 27. 3. 2020.)

Stručni suradnik pedagog

Željka Mikić-Kraker